
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2022)0454),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 114 straipsnį, pagal kuriuos Komisija pateikė pasiūlymą Parlamentui (C9‑0308/2022),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2022 m. gruodžio 14 d. Europos ekonomikos ir socialinių reikalų komiteto nuomonę[footnoteRef:1], [1:  	OL C 100, 2023 3 16, p. 101.] 

–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 74 straipsnio 4 dalį, ir į 2023 m. gruodžio 20 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 59 straipsnį,
–	atsižvelgdamas į Vidaus rinkos ir vartotojų apsaugos komiteto nuomonę,
–	atsižvelgdamas į Pramonės, mokslinių tyrimų ir energetikos komiteto pranešimą (A9‑0253/2023),
1.	priima per pirmąjį svarstymą toliau pateiktą poziciją;
2.	pritaria Europos Parlamento, Tarybos ir Komisijos bendram pareiškimui, pridėtam prie šios rezoliucijos; jis bus paskelbtas Europos Sąjungos oficialiojo leidinio C serijoje;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

P9_TC1-COD(2022)0272
Europos Parlamento pozicija, priimta 2024 m. kovo 12 d. per pirmąjį svarstymą, siekiant priimti Europos Parlamento ir Tarybos reglamentą (ES) 2024/...  dėl horizontaliųjų kibernetinio saugumo reikalavimų, keliamų produktams su skaitmeniniais elementais, kuriuo iš dalies keičiami reglamentai (ES) Nr. 168/2013 bei (ES) 2019/1020 ir Direktyva (ES) 2020/1828 (Kibernetinio atsparumo aktas)
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2024/2847.)


TEISĖKŪROS REZOLIUCIJOS PRIEDAS
Europos Parlamento, Tarybos ir Komisijos bendras pareiškimas dėl ENISA išteklių, priimant Europos Parlamento ir Tarybos reglamentą (ES) 2024/2847 dėl horizontaliųjų kibernetinio saugumo reikalavimų, keliamų skaitmeninių elementų turintiems produktams, kuriuo iš dalies keičiami reglamentai (ES) Nr. 168/2013 ir (ES) 2019/1020 bei Direktyva (ES) 2020/1828 (Kibernetinio atsparumo aktas)
[bookmark: TextBodyEnd][bookmark: _GoBack]Europos Parlamentas ir Taryba mano, kad šiuo reglamentu ENISA pavedamos papildomos užduotys, dėl kurių atsiranda papildomas darbo krūvis ir kurioms atlikti reikėtų papildomų išteklių, susijusių tiek su ekspertų žiniomis, tiek su jų skaičiumi. Atsižvelgdami į tai ir siekdami, kad ENISA galėtų veiksmingai vykdyti šiame reglamente nustatytas užduotis, Europos Parlamentas, Taryba ir Komisija mano, kad gali prireikti padidinti jos išteklius, visų pirma žmogiškuosius išteklius, turinčius tinkamų ekspertinių žinių. Toks padidinimas galėtų būti numatytas metinėje procedūroje, susijusioje su ENISA etatų planu. Todėl Komisija, kuri yra atsakinga už sąmatų, kurios, jos nuomone, yra reikalingos ENISA etatų planui, įtraukimą į Sąjungos bendrojo biudžeto projektą, pagal SESV 314 straipsnyje nustatytą biudžeto procedūrą ir laikydamasi Kibernetinio saugumo akte nustatytos procedūros, turi įvertinti ENISA etatų plano sąmatą, įtrauktą pirmiems metams po šio reglamento įsigaliojimo, atsižvelgdama į būtinus išteklius, visų pirma žmogiškuosius išteklius, kurių reikia, kad ENISA galėtų tinkamai vykdyti savo užduotis pagal šį reglamentą.

